*Za ostala značenja, vidi The Quiet American (razvrstavanje).*

***The Quiet American*** (sh. *Mirni Amerikanac*) je roman britanskog književnika Grahama Greenea objavljen 1955. godine, a koji se danas smatra jednim od najpoznatijih i najuticajnijih ostvarenja njegovog opusa.

Roman je inspiriran Greenovim vlastitim iskustvima iz Vijetnama, gdje je početkom 1950-ih kao novinski dopisnik pratio rat vijetnamskih, pretežno komunističkih, gerilaca protiv francuske kolonijalne vlasti. Protagonist je Thomas Fowler, sredovječni i cinični britanski ratni dopisnik koji nakon dvije godine boravka u Vijetnamu upoznaje Aldena Pylea, mladog, idealističkog humanitarnog aktivista za koga se ispostavi da je u stvari agent CIA-e koji nastoji među lokalnim stanovništvom nastoji stvoriti nacionalističku alternativu komunistima pod krinkom tzv. "Treće snage". Radnja prikazuje kako razlike u gledanju na rat eskaliraju u sukob kada se Pyle zaljubi u Fowlerovu mladu vijetnamsku ljubavnicu Phuong.

*The Quiet American* je nakon objavljivanja postigao veliku uspjeh i postao bestseler. S druge strane, nakon što je objavljen u SAD, izazvao je žestoke kritike u dijelu tadašnje javnosti, odnosno optužbe autora da promiče antiamerikanizam. Razlog za to su bilo Greeneova prilično eksplicitna kritika tadašnje američke politike petljanja u kolonijalne sukobe, odnosno unutrašnju politiku Trećeg svijeta, gdje se pod idealističkim parolama "borbe za demokraciju" i hladnoratovskim imperativima borbe protiv komunizma često izazivalo krvoproliće, odnosno stvarala više štete nego koristi. Knjiga je postala prilično aktualna te je često citirana deceniju kasnije, kada je američko uplitanje u zbivanja u Jugoistočnoj Aziji, odnosno Južnom Vijetnamu eskaliralo u Drugi indokineski i vijetnamski rat; *The Quiet American* se otada počeo smatrati svojevrsnim alegorijskim proročanstvom.

Dugo vremena se vjerovalo da je Greeneu kao predložak za naslovni lik poslužio američki obavještajac Edward Lansdale, koji je 1950-ih služio kao ispomoć francuskim trupama u Indokini, ali većina autora smatra da to nije točno, s obzirom da je Lansdale u Indokinu došao nakon što ju je Greene napustio.

Roman je ekraniziran dva puta. Godine 1958. je snimljen hollywoodski film sa Audiejem Murphyjem u naslovni ulozi, gdje je sadržaj, u nastojanju producenata da ga usklade sa tadašnjom službenom američkom politikom, potpuno izmijenjen u odnosu na predložak, a Pyle prikazan kao idealistički heroj. Godine 2002. je snimljena nova verzija sa Michaelom Caineom i Brendanom Fraserom u glavnim ulogama, koja je bila daleko vjernija originalu.

V. također
----------

* *The Ugly American*

Izvori
------

1. ↑  Existential Ennui: Beautiful British Book Jacket Design of the 1950s and 1960s

| * p
* r
* u
Djela čiji je autor Graham Greene |
| --- |
| Romani | 
* *The Man Within* (1929)
* *The Name of Action* (1930)
* *Rumour at Nightfall* (1932)
* *Stamboul Train* (1932)
* *It's a Battlefield* (1934)
* *England Made Me* (1935)
* *The Bear Fell Free* (1935)
* *A Gun for Sale* (1936)
* *Brighton Rock* (1938)
* *The Confidential Agent* (1939)
* *The Power and the Glory* (1940)
* *The Ministry of Fear* (1943)
* *The Heart of the Matter* (1948)
* *The Third Man* (pripovjetka; 1949)
* *The End of the Affair* (1951)
* *The Quiet American* (1955)
* *Loser Takes All* (1955)
* *Our Man in Havana* (1958)
* *A Burnt-Out Case* (1960)
* *The Comedians* (1966)
* *Travels with My Aunt* (1969)
* *The Honorary Consul* (1973)
* *The Human Factor* (1978)
* *Doctor Fischer of Geneva* (1980)
* *Monsignor Quixote* (1982)
* *The Tenth Man* (1985)
* *The Captain and the Enemy* (1988)
* *No Man's Land* (2005)

 |
| Putopisi | 
* *Journey Without Maps* (1936)
* *The Lawless Roads* (1939)
* *In Search of a Character: Two African Journals* (1961)

 |
| Drame | 
* *The Living Room* (1953)
* *The Potting Shed* (1957)
* *The Complaisant Lover* (1959)
* *Carving a Statue* (1964)
* *The Return of A.J. Raffles* (1975)
* *The Great Jowett* (1981)
* *Yes and No* (1983)
* *For Whom the Bell Chimes* (1983)

 |
| Scenariji | 
* *The Future's in the Air* (1937)
* *The New Britain* (1940)
* *21 Days* (1940)
* *Brighton Rock* (1947)
* *The Fallen Idol* (1948)
* *The Third Man* (1949)
* *Loser Takes All* (1956)
* *Saint Joan* (1957)
* *Our Man in Havana* (1959)
* *The Comedians* (1967)

 |
| Zbirke priča | 
* *Twenty-One Stories* (1954)
* *A Sense of Reality* (1963)
* *May We Borrow Your Husband?* (1967)
* *The Last Word and Other Stories* (1990)

 |
| Priče | 
* "The End of the Party" (1929)
* "Proof Positive" (1930)
* "The Basement Room" (1936)
* "Across the Bridge" (1938)
* "Alas, Poor Maling" (1940)
* "The Blue Film" (1954)
* "The Destructors" (1954)
* "A Shocking Accident"
* "The Invisible Japanese Gentlemen"
* "The Last Word"

 |